C.P.D. STM Sports

Roedd **C.P.D. STM Sports** (Saesneg: *STM Sports A.F.C.*) yn glwb pêl-droed a oedd wedi'i lleoli yn Llaneirwg, maestref yn nwyrain Caerdydd. Roedd y clwb yn chwarae ar feysydd chwarae Prifysgol Caerdydd yn Llanrhymni. Roedden yn un o'r clybiau a chwaraeoedd yn nhymor gyntaf Cymru South sef, ail lefel system byramid Cymdeithas Bêl-droed Cymru yn 2019-20.

Roedd STM yn sefyll am *St Mellons*, enw Saesneg ar Llaneirwg, ardal cartref y clwb.

## Hanes
### Cynghreiriau rhanbarthol
Chwaraeodd y clwb yn wreiddiol yn Uwch Gynghrair Cyfuniad Caerdydd, cyn symud i Gynghrair Amatur De Cymru ar gyfer tymor 2010–11 lle cawsant eu coroni’n bencampwyr Adran Dau ar eu hymgais gyntaf. Y tymor canlynol yn Adran Un, gorffennodd y clwb yn 7fed, tra y flwyddyn ganlynol fe wnaethant orffen yn 5ed a hefyd ennill Cwpan Hŷn Cymdeithas Pêl-droed De Cymru.

Yn nhymor tymor 2013–14 fe orffennon nhw yn 4ydd, gyda dyrchafiad i Cynghrair Cymru (Y De) ar ddiwedd tymor 2014–15, gan orffen fel pencampwyr. Bu’n rhaid i’r clwb gyflwyno apêl gyda Chymdeithas Bêl-droed Cymru i sicrhau dyrchafiad ac yna trechu Pontlottyn 4-1 yn Stadiwm Dinas Caerdydd mewn gêm ail gyfle ar gyfer dyrchafiad. Roedd yr ornest hefyd yn cynnwys sefyllfa anarferol gan i un o chwaraewyr y clwb gael ei arestio yn ystod yr ornest gan swyddogion heddlu am gyhuddiad blaenorol o ymosod a methu ag ateb i'r llys.

### Cynghrair Cymru (Y De)
Yn eu tymor cyntaf yn Cynghrair Cymru (Y De), yn Adran Tri, gorffennodd y clwb yn y 4ydd safle cyn gwella ar hynny ar gyfer tymor 2016-17, gan orffen yn 2il y tu ôl i Lanilltud Fawr ac ennill dyrchafiad i Adran Dau. Yn eu tymor cyntaf yn Adran Dau gorffennodd y clwb yn 4ydd, cyn dod yn bencampwyr Adran Dau yn nhymor 2018–19.. Roedd y tymor yn cynnwys y fuddugoliaeth mwyaf erioed o 20–0 yng Nghwpan Cynghrair Cymru (y De) dros Gaerau a welodd pum chwaraewr STM Sports yn sgorio hat-triciau.

Cyrhaeddodd y tîm rownd gynderfynol Tlws CBDC hefyd cyn colli mewn amser ychwanegol i Cefn Albion mewn gêm a gafodd ei difetha gan honiadau o hiliaeth gan gefnogwyr Cefn Albion tuag at ddau o chwaraewr STM Sports. Yn ddiweddarach cyhuddwyd y ddau glwb gan y Gymdeithas Bêl-droed o droseddau posib mewn perthynas â'r ornest.

## Pencampwriaeth CBDC
Fel pencampwyr Adran Dau, roedd y clwb yn gymwys i gael dyrchafiad i Cymru South, sef yr ail haen ar ei newydd wedd. Hysbyswyd y clwb gan y Gymdeithas Bêl-droed ym mis Mai 2019 na ddyfarnwyd ardystiad Haen 2 iddynt i fod yn gymwys i chwarae ar y lefel honno, a rhoddwyd yr hawl iddynt apelio. Enillodd y clwb eu hapêl yn ddiweddarach ym mis Mai.

## Uchelgais
Mewn cyfweliad gyda gwefan Dai Sports yn 2019, dywedodd y cadeirydd, Geza Hajgato, cyn hyfforddwr gyda Chelsea F.C. a Dinas Caerdydd, fod gan y pwyllgor gynlluniau mawr a dywedodd wrth bodlediad JD Sports Welsh Premier League:

“Mewn naw tymor ers ffurfio STM, a dim ond unwaith yr ydym wedi colli allan ar ddyrchafiad.

“Cyrraedd Uwch Gynghrair Cymru yw'r nôd, ond mae honno’n ffordd bell iawn i ffwrdd i ni.

“Mae wedi bod yn wych ar y cae, ond mae’r llwyddiant hwnnw wedi costio i ni mewn ffyrdd eraill.

“Rydyn ni'n chwarae ar dir rhent, er enghraifft, ac mae gennym ni gynlluniau mawr ar gyfer maes newydd. Mae hynny dair blynedd i ffwrdd, ond mae penseiri wedi gwneud eu gwaith ac mae'r cyngor ar ein hochr ni.

## Cit
* Cartref - Crys gwyn a gwyrdd; siorts gwyrdd; sannau gwyn
* Oddi Cartref - Crys, siorts a sannau gwyrdd i gyd 

### Y clwb yn dod i ben
Ar 27 Gorffennaf 2020 cyhoeddwyd na fyddai'r clwb yn chwarae yn nhymor 2020–21, ac y byddai'n cael ei ddiddymu.

## Dolenni
* Welsh Football League Club profile 
* Twitter @stmsportsafc
* Erthygl ar wefan Dai Sport, 6 Ebrill 2018 
* Canlyniadau pob tymor 
* Adolygiad o system byramid cynghreiriau pêl-droed Cymru

## Cyfeiriadau
Categori:Cynghreiriau pêl-droed Cymru
Categori:Chwaraeon yng Nghaerdydd
STM Sports
Categori:Prifysgol Caerdydd